Document ID: 32007D0188

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Μαρτίου 2007
για την τροποποίηση της απόφασης 2006/596/ΕΚ σχετικά με την κατάρτιση του καταλόγου των κρατών μελών που είναι επιλέξιμα για χρηματοδότηση από το Ταμείο Συνοχής για την περίοδο 2007-2013 όσον αφορά τη Βουλγαρία και τη Ρουμανία
[κοινοποιηθείσα υπό τον αριθμό Ε(2007) 1282]
(2007/188/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1083/2006 του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) αριθ. 1260/1999 (1), και ιδίως το άρθρο 5 παράγραφος 3,
Εκτιμώντας τα ακόλουθα:
(1)
Με την απόφαση 2006/596/ΕΚ της Επιτροπής (2), καταρτίστηκε κατάλογος με τα κράτη μέλη που είναι επιλέξιμα για χρηματοδότηση από το Ταμείο Συνοχής για την περίοδο 2007-2013.
(2)
Μετά την ένταξη της Βουλγαρίας και της Ρουμανίας, τα συγκεκριμένα κράτη μέλη πρέπει να προστεθούν στον κατάλογο των κρατών μελών που είναι επιλέξιμα για χρηματοδότηση από το Ταμείο Συνοχής για την περίοδο 2007-2013.
(3)
Ως εκ τούτου, η απόφαση 2006/596/ΕΚ πρέπει να τροποποιηθεί αναλόγως.
(4)
Για λόγους σαφήνειας και ασφάλειας δικαίου, η παρούσα απόφαση τίθεται σε ισχύ από την ημερομηνία ένταξης της Βουλγαρίας και της Ρουμανίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 2006/596/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει την 1η Ιανουαρίου 2007.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Μαρτίου 2007.

Labels: 18
15
19